Zahtjev za prethodnu odluku koji je 12. travnja 2018. uputio Oberlandesgericht Düsseldorf (Njemačka) - Stadt Euskirchen protiv Rhenus Veniro GmbH & Co. KG
(predmet C-253/18)
Jezik postupka: njemački
Sud koji je uputio zahtjev
Oberlandesgericht Düsseldorf
Stranke glavnog postupka
Žalitelj: Stadt Euskirchen
Protivnik žalitelja: Rhenus Veniro GmbH & Co. KG
Druge stranke u postupku: SVE Stadtverkehr Euskirchen GmbH, RVK Regionalverkehr Köln GmbH
Prethodno pitanje
Isključuje li članak 5. stavak 2. druga rečenica točka (e) Uredbe (EZ) br. 1370/20071 – putem obveze samostalnog obavljanja glavnine usluga javnog prijevoza putnika – to da unutarnji operater tu glavninu usluga obavlja putem društva u kojem drži udjel od 2,5 %, a preostale udjele posredno ili neposredno drže druga nadležna tijela?
____________
1 Uredba (EZ) br. 1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br. 1107/70 (SL L 315, str. 1.; SL, posebno izdanje n a hrvatskom jeziku, poglavlje 7., svezak 13., str. 96.).